text: 126 folkeskoler står foran lukning
  30 august 2010 kl. 15.26
  Kommunerne skal spare, og det kommer til at gå ud over skolerne. Mindst 126 folkeskoler er i fare for lukning, viser optælling, som Ritzau har lavet.
  Det er ikke mange uger siden, at klokken ringede ind til første skoledag rundt om på landets skoler. Men allerede nu må mange forældre begynde at se sig om efter en ny skole, når deres børn efter sommerferien skal rykkes et klassetrin op.
  En optælling, som Ritzau har lavet, viser, at landets i alt 98 kommuner i øjeblikket overvejer at lukke tilsammen 126 skoler.
  Alene i Nyborg Kommune planlægger politikkerne at lukke fem skoler i det kommende år. Ifølge borgmester Eric Christensen (S) skyldes skolelukningerne et faldende elevtal, og at kommunen skal spare 75 millioner kroner.
  - Hvis vi ikke lukker skoler, skal vi spare et andet sted. Så bliver der mindre undervisning til eleverne og færre timer til specialundervisning, siger han.
  Rejseholdets 10 anbefalinger til at få en bedre folkeskole
  1. Lærernes kompetencer skal styrkes .
  2. Hæv kompetencen hos skoleledere.
  3. Styrket forskning i skoleudvikling.
  4. Tydelige mål for, hvad elever skal lære.
  5. Stærkere fokus på skolens resultater.
  6. Langt færre elever skal i specielle tilbud.
  7. Elever i vanskeligheder skal have effektiv støtte.
  8. Skoler og kommuner skal have større frihed til at drive skole.
  9. Flere valg og mere it.
  10. Styrket faglighed gennem større skoler.
  Også i Tønder
  Rundt om i landet har elever og forældre vist deres utilfredshed med kommunernes planer. 
  I Tønder Kommune har beboerne været på gaden for at demonstrere, og i Thy gik 1200 forældre og børn den 14. august i demonstration fra landsbyen Sennels til rådhuset i Thisted.
  Forældreorganisationen Skole og Forældre er overrasket over de mange skolelukninger. Formand Benedikte Ask Skotte mener, at skolelukningerne bliver et problem for forældrene og eleverne.
  - Det vil betyde, at eleverne skal vænne sig til længere transporttid og nye legekammerater, som bor et andet sted. Forældrene kommer også længere væk fra skolen og barnets hverdag, siger hun.
  Derfor mener hun, at kommunerne skal tænke sig godt om, inden de nedlægger en skole.
  - Kommunerne må ikke bare lukke skolerne og proppe eleverne ind i de eksisterende klasser. Man skal involvere forældrene, fordi forældrenes opbakning til skolen er vigtig for, om børnene lærer noget, siger hun.
  I Mariager Kommune er et forslag om at lukke otte af kommunens 18 folkeskoler sendt i høring. Borgmester Hans Christian Maarup (S) forstår godt, hvis forældrene er bekymrede
  - Men vi har et faldende elevtal og skal spare penge, og vi mener, at det er det rigtige sted at spare, siger han.
  
  Skole og forældre: Meget overrasket
  Forældreorganisationen Skole og Forældre er overrasket over de mange skolelukninger. Formand Benedikte Ask Skotte mener, at skolelukningerne bliver et problem for forældrene og eleverne.
  - Det vil betyde, at eleverne skal vænne sig til længere transporttid og nye legekammerater, som bor et andet sted. Forældrene kommer også længere væk fra skolen og barnets hverdag, siger hun.
  Derfor mener hun, at kommunerne skal tænke sig godt om, inden de nedlægger en skole.
  - Kommunerne må ikke bare lukke skolerne og proppe eleverne ind i de eksisterende klasser. Man skal involvere forældrene, fordi forældrenes opbakning til skolen er vigtig for, om børnene lærer noget, siger hun.
  I Mariager Kommune er et forslag om at lukke otte af kommunens 18 folkeskoler sendt i høring. Borgmester Hans Christian Maarup (S) forstår godt, hvis forældrene er bekymrede
  - Men vi har et faldende elevtal og skal spare penge, og vi mener, at det er det rigtige sted at spare, siger han.
  
  Rejseholdets visioner
  I dag er der knap 1600 folkeskoler i Danmark. Skolernes Rejsehold fremlagde i juni 10 bud på, hvordan vi får en folkeskole i verdensklasse.  
  Et af dem handler om, at skolerne skal have mindst tre spor. Med det udgangspunkt er halvdelen af de danske folkeskoler for små.
  Formanden for Rejseholdet, Jørgen Søndergaard, ser gode muligheder i de nye store skoler.
  - Store skoler er en forudsætning for at få flere specialister ind i folkeskolen. Så hvis man følger de anbefalinger, vi er kommet med, vil den enkelte elev blive mere udfordret i den store skole, end i den lille skole, siger han.
  